Mám nízky tlak
Dobrý večer strašne sa mi krúti hlava a je mi nevoľno mám 44rokou čo je dobré ná nízky tlak neviem sedieť a ani ležať
Dobrý deň, ďakujeme za Vašu otázku.
Hypotenzia alebo nízky krvný tlak sa najčastejšie definuje ako akákoľvek hodnota tlaku nižšia ako 90/60 mmHg. Vo všeobecnosti nízky tlak nepredstavuje zdravotný problém, problémom sú sprievodné príznaky ako malátnosť, závrate a mdloby, únava, hučanie v ušiach...
Príčiny nízkeho tlaku nie sú presne dané. Môže ho spôsobiť dehydratácia, konzumácia alkoholu, nedostatok vitamínov a minerálov, nedostatočný pohyb a slabá fyzická kondícia, úpal, vyčerpanosť, stres, nedostatočná funkcia štítnej žľazy, diabetes, dilatácia ciev atď. ...
Na zvýšenie tlaku sa ako preventívne opatrenia odporúča zmena životosprávy, dostatočný príjem tekutín, fyzický pohyb. Odporúča sa viac soliť, prijímať vitamíny a minerálne látky. Odporúčam jesť často a menšie porcie, pretože veľká porcia jedla naraz, môže taktiež znížiť tlak. Nosenie kompresných pančúch môže zabrámiť hromadeniu krvi v nohách a toto pomáha zmierniť nízky tlak v dôsledku dlhého státia, sedenia alebo ležania. Pomôcť môžu nápoje s obsahom kofeínu ako káva, zelený čaj. Existujú aj tabletky s obsahom
kofeínu
, tie však nie je vhodné kombinovať s nápojmi ako je káva. Denná dávka obsahuje 200-300 mg kofeínu. 1 tableta obsahuje 100 mg kofeínu.
Funkciu obehového systému podporuje aj striedavá studená a teplá sprcha.
Ak ani režimové opatrenia nepomôžu, odporúčam tento problém riešiť s ošetrujúcim lekárom, ktorý určí ďaľší postup.
Želám príjemný deň.
S pozdravom
PharmDr. Dominika Titková